b'\n_START_ARTICLE_\nNaema Helsingius\n_START_PARAGRAPH_\nNaema Maria Helsingius (3. syyskuuta 1860 Lohja \xe2\x80\x93 8. joulukuuta 1933 Turku) oli suomalainen kuurojen koulun opettaja._NEWLINE_Helsingiuksen vanhemmat olivat Lohjan kirkkoherra Gustaf Fredrik Helsingius ja Rosina Heurlin._NEWLINE_Helsingius suoritti tutkinnon Heurlinin koulusta Turusta 1876 ja suoritti Ruotsissa Manillaskolanissa kuuromykk\xc3\xa4inopettajatutkinnon 1888. Tammisaaren seminaarissa h\xc3\xa4n suoritti yksityisesti tutkinnon tietopuolisissa oppim\xc3\xa4\xc3\xa4riss\xc3\xa4 1889. H\xc3\xa4n toimi kuuromykk\xc3\xa4inopettajana Kuopion kuuromykk\xc3\xa4inkoulussa 1889\xe2\x80\x931913. H\xc3\xa4n kirjoitti artikkeleita Suomen aistivialliskoulujen lehteen sek\xc3\xa4 julkaisia uskonnollisia ja koulukirjoja ja kirjan Pienten lasten hoito. H\xc3\xa4nen aloitteestaan ruvettiin pit\xc3\xa4m\xc3\xa4\xc3\xa4n kertaus- ja jatkokursseja kuuroille, ja h\xc3\xa4n piti niit\xc3\xa4 itsekin. H\xc3\xa4n oli perustamassa 1898 Kuopion langettavatautisten hoitoyhdistyst\xc3\xa4 ja oli sen johtokunnan j\xc3\xa4sen.'